Publication: Magyar Közlöny
Issue: MK-2000-90 (Year: 2000, Number: 90)
Era: 1990-2004
Section: MüM rendelettel módosított 10/1993. (XII. 30.) MüM rendelet, valamint a 17/2000. (II. 16.) Korm. rendelet előírásai
Paragraph Index: 210

3. A szakmai vizsgán számon kérhető feladatok a szint megjelölésével Gyakorlati vizsga tartalma A jelöltnek mintegy 30—40 oldal terjedelmű szakdolgozatot kell készítenie témavezető vezetésével (nem felsőoktatási intézményben folyó képzés esetén, az azzal szerződést kötött felsőfokú oktatási intézménnyel egyeztetett témakörökben). A szakdolgozat a jelölt önálló munkája. A szakdolgozat elkészítésével és megvédésével azt kell a jelöltnek bizonyítania, hogy alkalmas a szakterülethez kapcsolódó feladatok megoldására. A dolgozatnak önálló gondolkodásmódot kell tükröznie, tartalmaznia kell a jelölt értékelő véleményét és javaslatait. A szakdolgozatban és a védés során számot kell adni a jelöltnek arról, hogy mennyire tudja szintetizálni és hasznosítani a tanultakat, alkalmazni a szakterület terminológiáját. A gyakorlati vizsgán a vizsgázó ismerteti a feladat megoldását és válaszol a bíráló, illetve a vizsgabizottság kérdéseire. A szóbeli vizsga tartalma A szóbeli vizsgán a vizsgázó a képző intézmény által összeállított (nem felsőoktatási intézményben folyó kép- 2000/90. szám zés esetén, az azzal szerződést kötött felsőfokú oktatási intézménnyel egyeztetett) vizsgakérdésekre felelve ad számot elméleti tudásáról. A szóbeli vizsga kötelező moduljai (lásd IV. 2. pont): — Információs rendszerek üzemeltetése, rendszeradminisztráció. — Számítógép-hálózatok. — Operációs rendszerek. A szóbeli vizsga választható moduljai (lásd IV. 2. pont): — Multimédia és grafika. — Internet adminisztrációs ismeretek. — Irányítástechnika. — Műszaki tervezőrendszerek. A vizsgakérdés sorokat a képző intézmény által a fenti modulok oktatására kidolgozott, (nem felsőoktatási intézményben folyó képzés esetén az azzal szerződést kötött felsőfokú oktatási intézménnyel egyeztetett) érvényes tanterv alapján kell kidolgozni. A hallgatónak mindhárom kötelező, valamint egy válaszható modulból kell kérdést kapnia. Az írásbeli vizsga tartalma Az írásbeli vizsgán a jelölt a képző intézmény által, a kötelező modulok követelményei alapján összeállított feladatok megoldásával ad számot tudásáról. Az írásbeli vizsga kötelező moduljai: — Információs rendszerek üzemeltetése, rendszeradminisztráció. — Számítógép-hálózatok. — Operációs rendszerek. A vizsgakérdés sorokat a képző intézménynek a fenti modulok oktatására kidolgozott, (nem felsőoktatási intézményben folyó képzés esetén, az azzal szerződést kötött felsőfokú oktatási intézménnyel egyeztetett) érvényes tanterve alapján kell kidolgozni, és jóváhagyásra az OM által kijelölt vizsgaelnöknek megküldeni. Az írásbeli vizsga időtartama modulonként 90 perc (összesen 270 perc).

Source: https://magyarkozlony.hu/hivatalos-lapok/76579ccff9a24c3b60b1650629937dd0017ba287/dokumentumok/b7512b38f07bd737fdf7ad7d069563b16a144410/letoltes